
Ovaj studijski vodič jedan je od šest dijelova iz serije koja obuhvaća neke dijelove iz božanskih učenja Bhagavana Sri Sathya Sai Babe o sreći.
Svaki vodič sadrži inspirativnu priču, izvatke iz Njegovih učenja i zapisa i pitanja za proučavanje.







INSPIRATIVNA PRIČA

Ubhaya Bharati
Jednog  je dana Ubhaya Bharati sa svojim učenicama pošla do rijeke na kupanje. Ugledala je isposnika koji se odrekao svega u životu. Spavao je na cesti naslonivši glavu na šuplji vrč za vodu, koristeći ga tako kao jastuk. Na taj način  se i osigurao da mu nitko ne uzme vrč. Sve dok imate vezanost i ego, ne možete razumjeti Atman (Sebstvo) ili iskusiti atmičko blaženstvo. 
Kako bi prenijela lekciju isposniku, Ubhaya Bharati reče svojoj učenici dovoljno glasno da ju isposnik može čuti: "Pogledaj ovog isposnika koji se tobože odrekao svake vrste vezanosti, ali se nije odrekao vezanosti za vrč! " Čuvši ove riječi, isposnik se razbjesnio. Pomislio je: "Ima li obična žena pravo učiti me kako se trebam ponašati?"
Dok se Ubhaya Bharati vraćala s rijeke, isposnik joj baci vrč pred noge i reče: "Evo ti dokaza o mom odricanju!" Ubhaya Bharati odgovori: „Jao! Nisi samo ispunjen vezanošću (abhimana), već si i ispunjen egom (ahamkara)!" 
Čuvši ove riječi, isposnik dotrči do nje, padne joj pred noge i zamoli za oproštenje shvativši svoje pogreške.
Sathya Sai nam govori, br. 23 / pogl.17, 27. svibnja 1990.
http://sssbpt.info/ssspeaks/volume23/sss23-17.pdf









Um
Ovdje su vrata. Na vrata ste stavili bravu. Stavite ključ u bravu. Kad okrenete ključ udesno, brava se otvara. Kad okrenete ključ ulijevo, ona se zatvara. Isti ključ, ista brava. Razlika je samo u okretanju.
Vaše srce je brava, um je ključ. Ako okrenete um prema svijetu, nastaje vezanost. Usmjerite um prema Bogu da biste ostvarili nevezanost. Za vezanost i nevezanost odgovoran je um.  Stoga, usmjerite svoj um prema Bogu.
Sathya Sai nam govori, br. 26 / pogl.39 (dostupno samo na mreži), 6. travnja 1993.
http://www.sssbpt.info/ssspeaks/volume26/d930406.pdf

Kaže se: „Um je temeljni uzrok ropstva ili oslobođenja (Manayeva manushyanam karanam bandha mokshayoh)." Zato čovjek mora imati svoj um pod kontrolom pomoću stropa nad željama.
Sathya Sai nam govori, br.42 / pogl.1, 1. siječnja 2009.
http://www.sssbpt.info/ssspeaks/volume42/sss42-01.pdf

Sami ste odgovorni za svoju sreću ili patnju. Sami ste odgovorni za svoje stanje i iskustva. Neka vaše misli budu čiste. Shvatite da ste ljudi i da postoji božansko u ljudskom. Loša je navika kriviti druge zbog svoje nevolje.
Sathya Sai nam govori, br.29 / pogl.8, 28. ožujka 1996.
http://www.sssbpt.info/ssspeaks/volume29/sss29-08.pdf

Osnovni uzrok svih problema s kojima se suočavamo je taj što zaboravljamo Boga i žudimo za iluzornim svjetovnim stvarima. Sreću ili tugu sami stvaramo. Bog je uvijek blažen. On nam uvijek daje sreću, radost i blaženstvo. Mi, zbog svoje iluzije, pogrešno tumačimo Božje darove kao poteškoće i žalimo zbog istih. Vaši osjećaji odgovorni su za vašu patnju. Stoga promijenite svoje osjećaje, razvijte pozitivan stav i nikada nećete iskusiti patnju i bol.
Sathya Sai nam govori, br.41 / pogl.2, 15. siječnja 2008.
http://www.sssbpt.info/ssspeaks/volume41/sss41-02.pdf

Najvažnije je razumijeti da se sve događa prema Njegovoj volji. Sve se događa za vaše dobro. S tako čvrstim uvjerenjem trebali biste jednako prihvatiti zadovoljstvo i bol, dobro i loše. Možda će vam biti teško podnijeti nevolje. Trebali biste se moliti Bogu da vam podari potrebnu snagu da ih podnesete. Možete  imati poteškoće danas, ali već sutra će biti drugačije. Poteškoće su poput oblaka koji prolaze, sigurno će ustupiti mjesto sreći.
Sathya Sai nam govori, br.39 / pogl.3, 26. veljače 2006.
http://sssbpt.info/ssspeaks/volume39/sss39-03.pdf

Sve poteškoće smatrajte koracima koji će vas odvesti na viši nivo. Tek tada ćete  iskusiti mir i sreću. Ako se i dalje brinete o svojim poteškoćama, poteškoće će rasti. Kad se pojave poteškoće, nemojte ih tretirati kao probleme.
Sathya Sai nam govori, br. 30 / pogl.37, 29. travnja 1997.
http://sssbpt.info/ssspeaks/volume30/d970429.pdf

Želje ograničavaju vašu sreću. Držite um daleko od niskih želja koje trče za prolaznim užicima. Okrenite svoje misli dalje od njih i usmjerite misli prema trajnom blaženstvu koje proizlazi iz znanja urođenog vam božanstva. Uvijek imajte na umu greške i neuspjehe koje su posljedica osjetilnih užitaka i svjetovne sreće.
Jnana Vahini, pogl.27, str.27
http://www.sssbpt.info/vahinis/Jnana/Jnana25-27.pdf

Neprestano razmišljajte o Bogu. Tada ćete uvijek biti sretni fizički, mentalno i duhovno. Nažalost, danas zbog raznih želja gubite mogućnost iskustva božanskog blaženstva. Ako želje možete držati podalje od sebe, uvijek ćete biti blaženi.
Sathya Sai nam govori, br.38 / pogl.1, 14. siječnja 2005.
http://www.sssbpt.info/ssspeaks/volume38/sss38-01.pdf



Razvijte ljubav
Ako zatvorite vrata srca za zle osobine, one ne mogu ući. Ne biste trebali biti ljuti na ikoga, niti ikoga kritizirati ili mu naštetiti. Ako se iz bilo kojeg razloga to dogodi, ostanite pribrani. Kad vas obuzme bijes, odmah ga otpustite s obzirom na to da je bijes vaš neprijatelj. Kaže se: ljutnja je vaš neprijatelj, strpljenje je vaša zaštita, sreća je vaš raj. Ispunite svoje srce ljubavlju i suosjećanjem. Ako u svom srcu imate ljubavi, vidjet ćete Boga posvuda. Bez ljubavi, vidjet ćete samo vraga. Kad razvijete čvrstu vjeru da je Bog u vama, da ste vi Bog i da je vaše tijelo samo po sebi Božji hram, tada uopće neće biti prostora za bijes, ljubomoru, ponos i slično što vam stvara muku. Stoga, bangaru, razvij ljubav i suosjećanje.
Sathya Sai nam govori, br.39 / pogl.7, 2. svibnja 2006.
http://sssbpt.info/ssspeaks/volume39/sss39-07.pdf

Jednom kad razvijete ljubav, neće biti prostora za loše osobine poput bijesa, ljubomore i slično. Ako su vaše misli i postupci dobri, vaša će budućnost zasigurno biti dobra. Zatim će cijela zemlja, ne, cijeli će svijet napredovati. Molite za mir i blagostanje cijeloga svijeta.
Sathya Sai nam govori, br.33 / pogl.7, 5. travnja 2000.
http://sssbpt.info/ssspeaks/volume33/sss33-07.pdf


PITANJA
· Tko je odgovoran za našu sreću i patnju?

· Kakav stav trebamo zauzeti prema preprekama u životu?

· Kako smirenost dovodi do istinske sreće?

· Kako nam strop nad željama može povećati sreću?

· Kako nam ljubav pomaže da savladamo prepreke na putu prema sreći?

Prevela: Vinka Kolaček





